રબ ને બના દી જોડી ફિલ્મ દ્વારા શાહરુખ ખાન સાથે બૉલીવુડ કૅરિયર શરૂ કરનાર અનુષ્કા શર્માને જોકે ફિલ્મી ક્ષેત્રે બહુ મોટી સફળતાઓ મળી નથી. બૅન્ડ બાજા બારાત અને જબ તક હૈ જાન જેવી ગણીગાંઠી મહત્વની ફિલ્મોમાં કામ કરનાર અનુષ્કા શર્મા પાસે જોકે કામની કમી નથી અને તેઓ હાલ બૉમ્બે વેલ્વેટનું શૂટિંગ પૂર્ણ કરી ચુક્યાં છે અને તાજેતરમાં જ એનએચ 10નું શૂટિંગ પણ જોધપુરમાં પતાવી ચુક્યાં છે, તો હવે ઝોયા અખ્તરની દિલ ધડકને દોના શૂટિંગ માટે બાર્સિલોના પહોંચી ગયાં છે.